Volodymyr Zelensky
Volodymyr Oleksandrovyč Zelens’kyj (Володимир Олександрович Зеленський, translitterate etiam Zelenskyy o Zelensky; 25 de januario 1978, Krivyj Rih, Ukraina) es un actor e politico de Ukraina, presidente del pais desde le 7 de junio 2019 (le prime presidente judee del pais) Zelensky era elegite como le candidato del partito Servitor del Populo. Sin previe experientia in politica, ille era famose pro jocar le parte de un persona sin experientia in politica qui deveni presidente de Ukraina in le comedia de television Servitor del Populo (2015-2019).

Carriera politic 

 2018 Volodymyr Zelensky ha annunciate su candidatura pro ser le presidente de Ukraina le 31 de decembre 2018.

 2019 In martio de 2019 Zelensky era un fundator del partito politic Servitor del Populo.

 2019 In le prime parte del electiones presidential Zelensky ha finite prime con 30.24%. Zelensky ha ganiate le secunde parte le 21 de april 2019 del electiones presidential con 73.22% contra Petro Poroshenko qui ha recipite solmente 24.44%.

Vita personal e professional 

Volodymyr Zelensky studiava jurisprudentia in Kiev. Ille laborava como un actor e comico. Desde le anno 2015 ille jocava le rolo del ficticie presidente Vasyl Petrovych Holoborodko in le serie de television Sluga Naroda (Servitor del Populo).

Volodymyr Zelensky es maritate con Olena Zelenska e le par ha duo infantes.

Ukraina
Politicos
Gente ukrainian